เงินบาทเปิดเช้า! อ่อนค่า 33.30 บ. หลังดอลลาร์แข็งค่า-จับตาผลประชุมเฟด
ภาวะตลาดเงินบาท! เปิดเช้า อ่อนค่า 33.30 บ./ดอลลาร์ จากวานนี้ตามทิศทางตลาดส่วนใหญ่ หลังดอลลาร์แข็งค่า-จับตาผลประชุมเฟดคืนนี้
3 พ.ย. 2564

ผู้สื่อข่าวรายงานว่า เงินบาทเปิดตลาดเช้านี้อยู่ที่ 33.30 บาท/ดอลลาร์ อ่อนค่าจากปิดตลาดเย็นวานนี้ที่ระดับ 33.23 บาท/ดอลลาร์ ตามทิศทางตลาดโลกเนื่องจากดอลลาร์แข็งค่าเมื่อเทียบกับสกุลเงินหลัก ยกเว้นค่าเงินเยน โดยตลาดรอดูผลประชุมธนาคารกลางสหรัฐ (เฟด) ที่คาดการณ์ว่าจะพิจารณาปรับลดวงเงิน QE ลง
ทั้งนี้นักบริหารเงินจากธนาคารกรุงศรีอยุธยา เปิดเผยว่า บาทอ่อนค่าจากเย็นวานนี้ตามทิศทางตลาดโลก โดยตลาดรอดูผลประชุมเฟดกลางดึกคืนนี้
ขณะเดียวกันนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 33.20 – 33.40 บาท/ดอลลาร์
 
 
 